जबलपुर। भगवान जगन्नाथ रथयात्रा की परंपरा शहर में सैकड़ों वर्ष पुरानी है। करीब 150 वर्ष पहले जगदीश मंदिर गढ़ा फाटक से रथयात्रा की शुरुआत हुई थी। इसके बाद करीब 129 वर्ष से घमंडी चौक जगन्नाथ मंदिर से रथयात्रा निकाली जा रही है। मान्यता के अनुसार भगवान जगन्नाथ स्वस्थ होने के बाद प्रजा का हाल जानने रथ पर सवार होकर नगर भ्रमण के लिए निकलते हैं। 14 जुलाई को भगवान जगन्नाथ की रथयात्रा शहर के विभिन्न मंदिरों से निकाली जाएगी। मंदिरों से निकलने के बाद भगवान के रथ बड़ा फुहारा में एकत्रित होंगे।